
ადმინისტრაციული ხელშეკრულების 

ცნებაში საჯარო უფლებამოსილების 

ლოგიკის დასუსტება კონკურენციული 
ლოგიკის არსებობით 


ივანე ბალახაშვილი 
აღმოსავლეთ 1შვროპის უნივერსიტეტის დო)ტორანტი 


საკვანძო სიტყვა: ადმინისტრაციული ხელშეკრულება, საჯარო, მომსახურება 


შესუველი 


ადმინისტრაციული ხელშეკრულების ცნე- 
ბა კარგავს აქტუალობას და აღარ არის საკ- 
მარისი პოზიტიური სამართლის ახსნისათვის 
ადმინისტრაციული ორგანოების მიერ და- 
დებულ ხელშეკრულებებთან დაკავშირებით. 
საჯარო საქმიანობა, ფაქტობრივად, ტრა- 
ნსფორმირდა და საჯარო სახელშეკრულე- 
ბო სამართლის მთლიანობა აღარ შეიძლება 
ეფუძნებოდეს ადმინისტრაციული ხელშეკრუ- 
ლების ტრადიციულ ცნებას, რაც აღნიშნავს 
ადმინისტრაციული ორგანოების მიერ დადე- 
ბულ სამოქალაქო-სამართლებრივ ხელშე- 
კრულებას, რომელსაც საკმარისი კავშირი 
აქვს საჯარო უფლებამოსილების განხორცი- 
ელებასთან. 

ადმინისტრაციული ხელშეკრულების 
ცნება მჭიდროდაა დაკავშირებული მის სა- 
მართლებრივ რეჟიმთან. ის შემუშავებული 
იყო კერძო სამართლისაგან განსხვავებული 
ნორმების გამოყენების დასაბუთებისათვის. 
ამრიგად, ეს კავშირი ადმინისტრაციული 
ხელშეკრულების ცნებასა და მის სპეციფიურ 
სამართლებრივ რეჟიმს შორის ხსნის, რომ ამ 


ცნების ეჭვქვეშ დაყენებას აქვს შედეგები ად- 
მინისტრაციული ხელშეკრულებების ზოგადი 
თეორიის განსაზღვრებისა და მოქმედების 
რადიუსისთვის. 

ადმინისტრაციული ხელშეკრულებების ზო- 
გადი თეორია მიუთითებს საჯარო საქმიანობის 
სპეციფიკაზე, მათ შორის იმ შემთხვევებში, რო- 
დესაც ადმინისტრაციული ორგანოები მოქმე- 
დებენ სახელშეკრულებო გზით. თუ ვაღიარებთ, 
რომ აუცილებელია ზოგადი თეორია, წამოიჭ- 
რება საკითხი მისი გამოყენების სფეროს შე- 
სახებ რათა განვსაზღვროთ, წარმოადგენს 
თუ არა ის ადმინისტრაციული ხელშეკრულე- 
ბების ზოგად თეორიას, ზოგიერთი სპეციალუ- 
რი ადმინისტრაციული ხელშეკრულებისთვის 
განკუთვნილ ზოგად თეორიას, ან, პირიქით, 
ყველა საჯარო ხელშეკრულებაზე გავრცელე- 
ბად ზოგად თეორიას. ამიტომ, აუცილებელია 
გამოვიკვლიოთ, ინდუქციური მიდგომის გამო- 
ყენებით, შეიძლება თუ არა განვსაზღვროთ ად- 
მინისტრაციული ორგანოების მიერ დადებული 
ხელშეკრულებების ზოგადი თეორია. 

კლასიკურ წარმოდგენაში, ადმინისტრა- 
ციული ხელშეკრულებების სპეციფიკური რე- 
ჟიმი დაფუძნებულია საჯარო მომსახურების 

ლოგიკაზე. საჯარო მომსახურება განიცდის 
იგივე ბედს ადმინისტრაციული ხელშეკრულე- 
ბების მიმართ, რასაც მთლიანი დისციპლინის 
მიმართ. ის უკვე დიდი ხანია აღარ წარმოა- 
დგენს ადმინისტრაციული სამართლის ერთა- 
დერთ საფუძველს. ამრიგად, ადმინისტრა- 
ციელი ხელშეკრულებების ახლანდელი 
სამართლებრივი რეჟიმი ეფუძნება სხვადას- 
ხვა საფუძველს, რომელთა შედეგები არაა აუ- 
ცილებელი ემთხვეოდეს იმათ, რომლებიც შე- 
იძლება წარმოიშვას საჯარო მომსახურების, 
როგორც ერთადერთი ზოგადი ახსნის, გამო- 
ყენების შედეგად. ამრიგად, აუცილებელია 
განვსაზღვროთ, როგორია ადმინისტრაციუ- 
ლი სახელშეკრულებო სამართლის თანამე- 
დროვე საფუძვლები იმის გასაგებად, როგორ 
აყენებენ ისინი ეჭვქვეშ ადმინისტრაციული 
ხელშეკრულებების ზოგად თეორიას. 
საქართველოს ზოგადი ადმინისტრაციუ- 
ლი კოდექსის მე-2 მუხლის 1-ელი ნაწილის 
ზ) ქვეპუნქტის თანახმად, ადმინისტრაციუ- 
ლი ხელშეკრულება არის სამოქალაქო-სა- 
მართლებრივი ხელშეკრულება, რომელიც 
იდება ადმინისტრაციული ორგანოს მიერ 
საჯარო უფლებამოსილების განხორციელე- 
ბის მიზნით. საქართველოს სასამართლო 
პრაქტიკა საჯარო-სამართლებრივი და კერ- 
ძო-სამართლებრივი ხელშეკრულების გამი- 
ჯვნისათვის არსებით მნიშვნელობას ანიჭებს 
ხელშეკრულების მიზანს, რომელიც არის სა- 
ჯარო უფლებამოსილების განხორციელება!. 
თუმცა, ქართულ იურიდიულ ლიტარატურაში 
გაჩნდა კითხვები ადმინისტრაციული ხელ- 
შეკრულებების ზოგადი თეორიის უნივერსა- 
ლურობის თაობაზე, „არსებობს უამრაგი ცხო- 
ვგრებისეული მაგალითი, როდესაც ადამიანი 
სულაც არ გრძნობს, რომ მისი მოქმედებით, 
მის მიერ ხელშეკრულების დადებით, თუნდაც 
კერძო პირთან, იგი საჭარო-სამართლებრიგ 
უფლებამოსილებას ახორციელებს, მას წა- 
რმოეშობა საჭარო სამართლის ნორმებით გა- 
ნსაზღვრული უფლებები და მოვალეობები“. 
ზოგი ავტორი, ადმინისტრაციული ხელშეკ- 
რულებისა და სამოქალაქო ხელშეკრულების 





1 საქართველოს უზენაესი სასამართლოს ადმი- 
ნისტრაციულ საქმეთა პალატის 18.03.2020 წ. გან- 
ჩინება საქმეზე #ბს-127 (გ-20). 

2 ქარდავა, ე., (2006). ადმინისტრაციული ხელშეკრუ- 
ლება ქართულ და გერმანულ სამართალში. უნივე- 
რსალი, 66. 


ეფექტიანი გამიჯვნისთვის ახალი თეორიის 
შემუშავების აუცილებლობაზე საუბრობს”. 

აქ არ ვსაუბრობთ ადმინისტრაციული 
ხელშეკრულებების ზოგადი თეორიის ზედაპი- 
რულ გადასინჯვაზე. სინამდვილეში, გადასინ- 
ჯვა უფრო ღრმა უნდა იყოს და უნდა შეეხებო- 
დეს ადმინისტრაციული ხელშეკრულებების 
ზოგადი თეორიის საფუძვლებს. მიუხედავად 
იმისა, რომ საჯარო მომსახურება მუდამ წა- 
რმოადგენდა ადმინისტრაციული ხელშეკრუ- 
ლებების ზოგადი თეორიის ალფა და ომეგას, 
დღეს ეს ასე აღარ არის. მას კონკურენციას 
უწევს სხვა საფუძვლები და ის კარგავს თა- 
ვის მნიშვნელობას. მაშასადამე, გადასინჯვის 
ასეთ მოძრაობას მნიშვნელოვანი შედეგები 
აქვს ზოგადი თეორიის ზოგიერთი კლასიკური 
კომპონენტისთვის. 

პირველ რიგში, ადმინისტრაციული ხე- 
ლშეკრულებების ზოგადი თეორიის ექვქვეშ 
დაყენება გულისხმობს „საჯარო მომსახურე- 
ბის“ კონკურენტი სხვადასხვა ლოგიკის დადა- 
სტურებას, რომლებიც სრულად ცვლიან ზო- 
გად თეორიას. 


1. სეზეურო მომსახურების 
კონკურენტი ლოგიკის 
დესებუთება 


საჯარო მომსახურება გაიგება როგორც 
მექანიზმი რომელიც მიმართულია საერთო 
ინტერესის მოტივით მოთხოვნილებების დაკ- 
მაყოფილებაზე?. საჯარო მომსახურება თავისი 
სპეციფიკის ძალით კერძო საქმიანობასთან 
შედარებით ექვემდებარება განსაკუთრებულ 
სამართლებრივ რეჟიმს, საჯარო-სამართლებ- 
რივ პროცესს. საჯარო მომსახურება, როგორც 
ადმინისტრაციული ხელშეკრულებების ზოგადი 
თეორიის მთავარი ელემენტი, რომელიც დიდი 
ხნის განმავლობაში იდეალიზებული იყო, შეი- 
ძლება ითქვას – უძრავიც კი, დღეს აღარ არის 
პოპულარული. ამის დამადასტურებელია ის, 
რომ დღეს მას კონკურენციას უწევს სხვადასხვა 





3 კიკილაშვილი, გ., (2016). ადმინისტრაციული და სა- 
სამართლებრივი ფუნქცია (შედარებითსამართლებ- 
რივი ანალიზი). დისერტაცია. 69. 

4 5(6Iმ0ი0Vმ, IL)., (2020). L6 L61C ძ6 Iმ 00000 ძC §6IV106 ჩხხ- 
ხII0 ძმი§ I70LICმი1§მყ00% ძი §5V§(6V01C ძ6 §მ09LC ცი ძL0IL წ-მი- 

ლოგიკა, რომელთაც სხვადასხვა მიზანი აქვთ: 
ეს არის, ერთი მხრივ, სახელშეკრულებო ლო- 
გიკა, ხოლო მეორე მხრივ – კონკურენციული 
ლოგიკა. პირველი ისწრაფვის ადმინისტრა- 
ციული ხელშეკრულება გახადოს ბანალური, 
ჩვეულებრივი, სამოქალაქო ხელშეკრულების 
მსგავსი, ანუ წაართვას მას ინდივიდუალობა. 
უპირველეს ყოვლისა, ადმინისტრაციული ხელ- 
შეკრულება ჩაფიქრებული უნდა იყოს როგორც 
ხელშეკრულება და, მაშასადამე, მხოლოდ გა- 
მონაკლისის სახით შეიძლება გამოხატოს თა- 
ვისი „ადმინისტრაციული ბუნება“. მეორე უფრო 
შორს მიდის: მას არ აინტერესებს ადმინისტრა- 
ციული ხელშეკრულებების სამართლებრივი 
რეჟიმის შესაძლო სპეციფიკურობები, იქნება 
ეს პოზიტიური თუ ნეგატიური მნიშვნელობით. 
კონკურენციული ლოგიკა ფაქტობრივად ვლი- 
ნდება როგორც უპირატესი ლოგიკა, რომელიც 
პრევალირებს საჯარო მომსახურების ტრადი- 
ციულ ლოგიკაზე და შეიძლება მიგვიყვანოს ამ 
უკანასკნელის მარტივ უარყოფამდე. 

თუმცა, ეს ორი ლოგიკა არ იწვევს ერთი 
და იგივე სირთულეებს ადმინისტრაციული 
ხელშეკრულებების ზოგად თეორიასთან და- 
კავშირებით. მოცემულ სტატიაში ჩვენ შევჩე- 
რდებით კონკურენციულ ლოგიკაზე. 


1.1. კონკურენციული 
ლოგიკა 


ისტორიულად, ადმინისტრაციული ხელ- 
შეკრულებების ზოგადი თეორია შემუშავებუ- 
ლი იყო ადმინისტრაციული ორგანოს მიერ 
დადებული ზოგიერთი ხელშეკრულების სპე- 
ციფიკურობის დასადასტურებლად, კერძო 
სამართლის სუბიექტების მიერ დადებულ 
ხელშეკრულებებთან შედარებით. ეს არის 
დოქტრინული კონსტრუქცია. ამრიგად, ზოგა- 
დი თეორიის ამ გამოყენებამ სახელისუფლე- 
ბო ღონისძიების ზოგიერთი ხედვისთვის მი- 
გვიყვანა იქამდე, რომ კლასიკოსი ავტორები 
ადმინისტრაციულ ხელშეკრულებაში მალავ- 
დნენ ან ამცირებდნენ სახელშეკრულებო ნა- 
წილს, მეტწილად იმიტომ, რომ „ადმინისტრა- 
ციული ხელშეკრულება არ არის დაბადებული 
ხელშეკრულებად“. 





3 Cმყძლ0ი1CL, V., (2010). წისI ს06 090V0VCII6 Lიხ60LI6 თ6ი0CLმ1C 

მიუხედავად ამისა, სახელშეკრულებო 
ლოგიკა უკვე დიდი ხანია არსებობს ადმი- 
ნისტრაციული ხელშეკრულებების ზოგადი 
თეორიისადმი მიძღვნილ კვლევებში?ზ. ამ მო- 
მენტიდან სახელშეკრულებო ლოგიკა აღარ 
გადასინჯულა. პირიქით, ადმინისტრაციული 
ხელშეკრულებები განიხილება, როგორც ნა- 
მდვილი ხელშეკრულებები”. თუმცა, მიუხედა- 
ვად იმისა, რომ სახელშეკრულებო ლოგიკა 
სულ უფრო და უფრო ვითარდება, ნაკლებ სა- 
ვარაუდოა, რომ მან უპირატესობა მოიპოვოს 
ადმინისტრაციულ ლოგიკაზე. მაშასადამე, ეს 
ლოგიკა უნდა დარჩეს მეორეხარისხოვანი. 

სახელშეკრულებო ლოგიკის განვითარე- 
ბას ადმინისტრაციული ხელშეკრულებების 
შესრულების რეჟიმში თან ახლავს სხვა ლო- 
გიკის – კონკურენციული ლოგიკის – ინტე- 
გრირება, რომლის შედეგები კიდევ უფრო 
მნიშვნელოვანია. 

კონკურენციული ლოგიკა ადმინისტრაცი- 
ული ხელშეკრულებების ზოგადი თეორიის შე- 
მუშავებაში არ იყო ძირითადი. თუმცა, აქედან 
არ უნდა დავასკვნათ, რომ ეს ლოგიკა არ არ- 
სებობს ადმინისტრაციული ორგანოების მიერ 
დადებული ხელშეკრულებების კანონმდებ- 
ლობის სათავეებში. კონკურსის საფუძველზე 
შერჩევის იდეა ჩნდება ძალიან ადრე?, მაგრამ 
თავდაპირველად, პროცედურები, რომლე- 
ბიც მიზნად ისახავდნენ კონტრაჰენტების 
შერჩევას, არ პასუხობდნენ „კონკურენციულ 
ლოგიკას“: ისინი მიზნად ისახავდნენ მხო- 
ლოდ კორექტულად დახარჯულიყო საჯარო 
ფული. ადმინისტრაციული ხელშეკრულების 
თანამედროვე ცნება – განვითარებული XX 
საუკუნეში – შემუშავებული იყო საჯარო მომ- 
სახურებისა და საჯარო ხელისუფლების სპე- 
ციფიკური ლოგიკის ირგვლივ. საბოლოო 
ჯამში, მიზანი რჩებოდა იგივე: ადმინისტრა- 


ძ”ყი6 000600196 06005§81L0C. IბIXL, 12, 313. 

6 5მ10%, C., (1991). CIმ§(0ი 1676 C( Iმ (იხ60ILI6 თC6ი0CIმIC ძ0§ 
ლ0იწმ მძიი1ი1§V0VII§. IL6CV06 ძ”Mხ15(01IIC ძლ§ IმCსII6§ ძC 
ძI01( 6 ძ6 1მ §C16006 IVII9ძIძ906, 73-76. 

/ყ LI0I6ი§, L., (1981). C0იVმL ძ”60LVI6/0I156 CL L1მICხC ძ6 LIმ- 
VმVX ისხII0§ (00ი(0ხსიიი მ 1მ C0010მLმ1§00 60VIC C0MLLმL 
ძ6 ძL0IL 06IIVC C( ლ0ხწ-მL მძიი1ი1§VმVჩ. LC LL), 81ხI. ძI0IL 
ჩხსხI. L. 139. 

8 800I6C-5მVL6I, M., (1999). L6 0II0CI06 ძ”ყი 000ი16ი06V0X 
მძი21015VმVIVC მხ C009%01I1 ძს L01. L,მ ICVსC მძიე1ი1§VLმLIV6, 
M0. 3, 98-102. 

9 #იიII626C ML, (2014). Lმ 0090% ძ0 ლ0იV9L მძიეI01§VმVIL. L”I0- 
MI08006 ძს ძL0IL ძ6 I”LIი10ი 6VI0060607#M0. 8IVVIმიL, 169. 


“L/MVV /#Mნ VV08§+L)" 


ციული ორგანოების დაცვა და, უფრო ფართო 
თვალსაზრისით, საჯარო ფინანსების დაცვა?!. 
მაშასადამე, კონკურსის საფუძველზე შერჩე- 
ვა არსებობდა, მაგრამ ის არ ემსახურებოდა 
კონკურენციულ მიზანს. 

საქართველოში კონკურენციული ლო- 
გიკა ადმინისტრაციულ ხელშეკრულებებში 
საკანონმდებლო წესით განმტკიცდა 2005 
წელს „სახელმწიფო შესყიდვების შესახებ“ 
კანონის მე-2 მუხლით. ადმინისტრაციული 
ხელშეკრულების ცნების ეჭვქვეშ დაყენებას 
ევროკავშირის სამართლის მიერ ევროკავში- 
რის წევრ სახელმწიფოებში შედეგად მოჰყვა 
ახალი ლოგიკის ინტეგრაცია ადმინისტრა- 
ციული ორგანოების მიერ დადებული ხელ- 
შეკრულებების სამართალში". მას შემდეგ, 
ადმინისტრაციული სახელშეკრულებო სამა- 
რთალი გაჟღენთილია ორდოლიბერალური 
ლოგიკით და ცდილობს მაქსიმალურად აი- 
რიდოს თავიდან, რომ ადმინისტრაციული 
ორგანოები დაემსგავსნენ ბაზრის ფუნქცი- 
ონირებას. ამ ლოგიკამ ძირეულად შეცვალა 
ეკონომიკური მიზნის მატარებელი ხელშეკ- 
რულებების დადების პროცედურები, მაგრამ 
ახლა ადმინისტრაციული ხელშეკრულებების 
შესრულების რეჟიმზე მისი ზემოქმედება კი- 
თხვებს იწვევს. 

კონკურენციული ლოგიკა ინტეგრირე- 
ბულია ნორმათა იერარქიის სათავეში სა- 
ხელმწიფო შესყიდვებია ფუნდამენტური 
პრინციპების მეშვეობით და პირიქით, ეს გა- 
ნსაკუთრებული ადგილი ხსნის, თუ საჯარო 
მომსახურების ლოგიკა რატომ იხევს უკან 
კონკურენციული პრინციპების წინაშე. თუმცა 
ამ უკანდახევას შეიძლება ჰქონდეს თავისი 
საზღვრები. 


1.1.2. სახელმწიფო შესყიდვების 
ფუნდამენტური პრინციპების 
მეშვეობით ინტეგრირებული 
ლოგიკა 


ა) ევროპული ფუნდამენტური პრინციპები. 
„სახელმწიფო შესყიდვების შესახებ“ საქა- 

რთველოს კანონის კონკურენციული პრინცი- 
პები კიდევ უფრო გააძლიერა საქართველოს 
ევროკავშირთან ასოცირების შესახებ შეთა- 
ნხმებამ 2014 წელს. საჯარო შესყიდვების მო- 
მწესრიგებელი ნორმები აღნიშნული შეთა- 
ნხმების 142-ე მუხლის მიხედვით ვრცელდება 
„სამუშაოს, საქონლის მიწოდების და მომსახუ- 
რების საჭარო ხელშეკრულებებზე, ასევე კომუ- 
ნალური მომსახურების სექტორში სამუშაოს, 
საქონლის მიწოდებისა და მომსახურების 
საკარო ხელშეკრულებებზე და სამუშაოს და 
მომსახურების კონცესიებზე“?. სახელმწიფო 
შესყიდვების ფუნდამენტური პრინციპები, მა- 
გალითად, ფრანგულ სამართალში გამოჩნდა 
2001 წელს სახელმწიფო შესყიდვების კოდექ- 
სის მიღებასთან ერთად. აღნიშნული კოდექე- 
სის პირველი მუხლი პირველად აკანონებდა 
„სახელმწიფო შესყიდვების ხელმისაწვდომო- 
ბის თავისუფლების, კანდიდატებისადმი თა- 
ნასწორი მიდგომის და პროცედურების გამყ- 
ვირვალობის პრინციპებს“ მაშინ საუბარი იყო 
16IმV§LI8'? საქმეზე გადაწყვეტილებაში ევრო- 
კავშირის მართლმსაჯულების სასამართლოს 
მიერ ფორმულირებული პრინციპების მიღე- 
ბაზე. ფაქტობრივად, ამ გადაწყვეტილებებში 
სასამართლო ადასტურებდა, რომ არადისკ- 
რიმინაციისა და გამჭვირვალობის პრინცი- 
პები, ისევე როგორც პროცედურების მიუ- 
კერძოებლობის კონტროლი, ვრცელდებოდა 
კონცესიურ ხელშეკრულებებზე და ევროპულ 
შეზღუდვებს დაქვემდებარებულ სახელმწიფო 
შესყიდვების ხელშეკრულებებზე. მაშასადამე, 
ეს ნიშნავს, რომ ეს პრინციპები უნდა გამო- 
იყენებოდეს არა მხოლოდ სექტორულ დი- 
რექტივებს დაქვემდებარებული ხელშეკრუ- 
ლებების მიმართ. რამდენადაც საფრანგეთის 
2001 წლის კოდექსი ვრცელდება მხოლოდ 
მისი მოქმედების სფეროში შემავალ სახე- 
ლმწიფო შესყიდვების ხელშეკრულებებზე, 
ადმინისტრაციულმა და კონსტიტუციურმა სა- 
სამართლოებმა დააზუსტეს სახელმწიფო შეს- 
ყიდვების ცნება, რათა მასთან დაეკავშირები- 
ნათ კოდექსის პირველი მუხლის პრინციპები 





12 ასოცირების შესახებ შეთანხმება ერთის მხრივ, 
საქართველოსა და მეორეს მხრივ, ევროკავშირს 
და ევროპის ატომური ენერგიის გაერთიანებას და 
მათ წევრ სახელმწიფოებს შორის, 27 ივნისი, 2014, 
მუხ. 142. 

და გაეთვალისწინებინათ ევროკავშირის სა- 
სამართლო პრაქტიკა. 


ბ) სახელმწიფო შესყიდვების კანონში 
ინტეგრირებული პრინციპები. ევროკავში- 
რთან ასოცირების შესახებ შეთანხმების გა- 
ვლენით „სახელმწიფო შესყიდვების შესახებ“ 
საქართველოს კანონში ინტეგრირდა კონკუ- 
რენციული პრინციპები. კერძოდ, მე-2 მუხლის 
გ) ქვეპუნქტის მიხედვით, კანონის მიზანია „სა- 
ხელმწიფო შესყიდვების განხორციელებისას 
შესყიდვების მონაწილეთა მიმართ პროპო- 
რციული, არადისკრიმინაციული მიდგომისა 
და თანასწორი მოპყრობის უზრუნველყოფა“. 
ევროკავშირის წევრი სახელმწიფოებიდან, 
მაგალითად, საფრანგეთის სახელმწიფო შეს- 
ყიდვების კოდექსი ატარებს ამ ტენდენციას, 
მიუთითებს რა მე-3 მუხლში, რომ „მყიდველე- 
ბი და კონცესიის მიმცემი ორგანოები იცავენ 
კანდიდატებისადმი თანასწორი მიდგომის 
პრინციპს სახელმწიფო შესყიდვგვებისას“,, ასე- 
ვე, რომ „ისინი იყენებენ ხელმისაწვდომობის 
თავისუფლებისა და პროცედურების გამჭვირ- 
ვალობის პრინციპებს, მოცემული კოდექსით 
განსაზღვრული პირობებით- მაშასადამე, 
ფუნდამენტური პრინციპები ვრცელდება სა- 
ხელმწიფო შესყიდვების ყველა ხელშეკრუ- 
ლებაზე და, ასევე, მათ მიღმა!?, ვინაიდან ისი- 
ნი წარმოადგენს საჯარო ხელშეკრულებების 
სფეროში ფორმულირებული ევროპული პრი- 
ნციპების უბრალო გამეორებას! ამრიგად, 
ევროკავშირის წევრ სახელმწიფოებში ახლა 
დაშვებულია, რომ ეს პრინციპები ვრცელდება 
საჯარო სივრცის გამოყენების შეთანხმებებზე 
ჩითიიIთი!85მ საქმეზე მართლმსაჯულების სა- 
სამართლოს სასამართლო პრაქტიკის შესა- 
ბამისად! ევროკავშირთან ასოცირების ხელ- 
შეკრულებიდან გამომდინარე, აღნიშნული 
ლოგიკა ვრცელდება საქართველოზეც. გა- 
რდა ამისა, საყურადღებოა, რომ საფრანგე- 
თის საჯარო სამართლის იურიდიული პირე- 

16 #იიIIნმC M., (2014). Lმ იიწ0ი ძნ ლ0იVმL მძიეIი01§VმLIL. 
L”IიIIხ8ილ6 ძა ძXCIL ძ6 I”VI010ი 60I0ი66ი#06. 8I0VIმიL, 331 
CL 8. 

ბის საკუთრების ზოგადი კოდექსის 2122-1-1 
მუხლი ახლა ითვალისწინებს ამ პრინციპების 
გამოყენებას საჯარო სივრცის გამოყენების 
შეთანხმებებისათვის (მაშინაც კი, თუ მათში 
არ არის პირდაპირი მითითება მათზე), მა- 
შინ როცა მათი გამოყენება კერძო სივრცის 
გამოყენების შეთანხმებებისადმი უნდა აღი- 
ნიშნოს ხელშეკრულებაში!ზ. რეალურად, მხო- 
ლოდ კონკურენციული სფეროდან გამორი- 
ცხული ადმინისტრაციული ხელშეკრულებები 
გაურბიან ამ პრინციპების გამოყენებას და, 
პრაქტიკაში, ისინი ხშირად არ გვხდება.!9 


გ) ქართული სამართლის ტრადიციული 
ლოგიკის განმსაზღვრელი პრინციპები. მი- 
უხედავად იმისა, რომ ევროკავშირის სამა- 
რთალი არ ისწრაფვის პირდაპირ ექვქვეშ 
დააყენოს საჯარო მომსახურებისა და საჯა- 
რო ხელისუფლების ლოგიკა, როგორც ად- 
მინისტრაციული ხელშეკრულების ცნების სა- 
ფუძვლები, ის რჩება ფუნქციურ სამართლად, 
რომელიც წარმოადგენს ლიბერალური ლო- 
გიკის ნაწილს? იდეა მდგომარეობს იმაში, 
რომ ხელშეკრულების დადებისას, შეკვეთის 
მიმცემი ადმინისტრაციული ორგანოები ზე- 
მოქმედებენ ბაზარზე: ამიტომ, ევროკავშირის 
სამართალი აიძულებს მათ გადაიაზრონ სა- 
ხელმწიფო შესყიდვა ეკონომიკური ეფექტუ- 
რობის თვალსაზრისით, რათა არ დაუშვან კო- 
ნკურენციის დარღვევა თავიანთი ჩარევებით. 
აქ შეიძლება ვიფიქროთ, რომ ევროკავშირის 
სამართალმა მხოლოდ ხელი შეუწყო კონკუ- 
რენციის გათვალისწინებას და არ გამოიწვია 
ამ თვალსაზრისით რბიმე სერიოზული ცვლი- 
ლება, რამდენადაც ქართული რეგლამენტა- 
ცია სახელმწიფო შესყიდვების შესახებ უკვე 
უშვებდა ამ კონკურენციის დაცვას. თუმცა, 
საქართველოში სახელმწიფო შესყიდვების 
პროცესში ყველაზე დაბალი ფასის სტიმული- 
რება ხდებოდა, ანუ თუ ტექნიკური მხარე დაკ- 
მაყოფილდებოდა, გამარჯვებული ხდებოდა 
ყველაზე დაბალი ფასის წარმდგენი?'. მაშა- 





18 80V0L, M., (2019). LIV06 0C0LVIC09C CL ძ06§ ძი0VL0§ §სL 1მ §C616C–- 
VI00ი ძ06§ 00Cყიმი(§ 0IIVმVIL§ ძი ძ0ი1მ106 0IIV6. L)/4, C0M1M2. 
21 

19 #ოიIIნმC M., (2019). წისL ყხი6 00VVCIIC (0660ILI6 თC0CI8მ1C 
ძ0§ 000იVმL8 ი0ხIIC§. MC67101L6, 21. 

20 CVIხმ1, M., (1993). LXIC0ILისხIIC ძ0§ C00VLმL9 C(C00CVII6ი 006: 
16 §LVI6 C0I0ი066V. IC, I., (3667). 

21 საერთაშორისო გამჭვირვალობა – საქართველო. 


“L/MVV /#Mნ VV08§+LL)" 


სადამე, ქართული სამართალი ეყრდნობოდა 
ინდუსტრიული პოლიტიკის იდეალურ ტიპს, 
მაშინ როცა ევროკავშირის სამართალი ეყრ- 
დნობა კონკურენციის იდეალურ ტიპს??? მაშა- 
სადამე, მიუხედავად ერთი შეხედვით მსგავსი 
მიზნებისა, მოხდა ლოგიკის რეალური ცვლი- 
ლება. 

ამრიგად, ქართული კანონმდებლობა, რო- 
მელიც გამოიყენება სახელმწიფო შესყიდვე- 
ბის სფეროში, დღემდეც კი ძირითადად მიმა- 
რთულია საზოგადოებრივი ფინანსებისა და 
ინდუსტრიული ინტერესების დაცვაზე, მაშინ 
როცა ევროკავშირის მიერ ფორმულირებული 
„ჯანსაღი კონკურენციის მიზანია ეკონომიკუ- 
რი ეფექტურობა და არა მხოლოდ მეტისმე- 
ტად ძვირი შესყიდგებისა და მითვისებების 
თავიდან ასარიდებლად მძიმე პროცედურის 
წარმოება“? მაშასადამე, საჯარო სახელშეკ- 
რულებო სამართლის ძირითადი მიზანი არის 
არა საზოგადოებრივი სახსრების დაცვა, 
არამედ ის, რომ წევრი სახელმწიფოების მეწა- 
რმე სუბიექტებს მისცეს საშუალება – სრულად 
და თავისუფლად განახორციელონ თავიანთი 
საქმიანობა ევროპულ ბაზარზე. აღნიშნული 
მიდგომა უნდა გავრცელდეს საქართველო- 
ზეც. სწორედ ეს ხსნის, მაგალითად, საფრა- 
ნგეთში რატომ ხდება, რომ: „სასამართლო 
გადაჭრით და ავტორიტეტულად არასოდეს 
მოერიდა სამეწარმეო სუბიექტების ინტერე- 
სებისათვის მიიღოს ყველაზე უფრო ხელსაყ- 
რელი ინტერპრეტაცია, რომელიც მოქმედებს 
შიდა ბაზარზე, ზოგიერთი ადმინისტრაციის 
პროტექციონისტური პრაქტიკის წინააღმდე- 
გ““ თუ ადრე ითვლებოდა, რომ ფუნდამენტუ- 
რი პრინციპები პირველ რიგში ზემოქმედებს 
ადმინისტრაციული ხელშეკრულებების დადე- 
ბის ეტაპზე, ახლა თვალნათელია, რომ ისინი 
ზემოქმედებს ხელშეკრულებების შესრულე- 

ბის ეტაპზეც. რასაკვირველია, ეს ხდება მხო- 
ლოდ იმ შემთხვევაში, თუ ხელშეკრულების 
შესრულება ეჭვქვეშ აყენებს ხელშეკრულების 
დადების დროს უზრუნველყოფილი პრინციპე- 
ბის დაცვას, მაგრამ ამას მივყავართ იქამდე, 
რომ ეჭვქვეშ დგება ადმინისტრაციული ხელ- 
შეკრულებების ზოგადი თეორიის ზოგიერთი 
არსებითი წესის შინაარსი ან მოქმედების რა- 
დიუსი?”. 

კონკურენციული ლოგიკის დანერგვით, 
ადმინისტრაციული ხელშეკრულების მთავა- 
რი მიზანი აღარ არის საჯარო მომსახურება 
და მისი სათანადო განხორციელება. ეს წი- 
ნსვლა აიხსნება სახელმწიფო შესყიდვების 
ფუნდამენტური პრინციპების ევროპული გა- 
ნზომილებით: ევროკავშირის წევრ სახელმწი- 
ფოებს, მათ შორის საქართველოს, როგორც 
ევროკავშირთან ასოცირების ხელშეკრულე- 
ბის მონაწილეს, არ შეუძლია გამოიყენოს სა- 
ჯარო მომსახურება კონკურენციული ნორმე- 
ბის დარღვევისათვის, რომლებიც თანაბრად 
გამოიყენება მათი ყველა პარტნიორისადმი. 
საწინააღმდეგო გადაწყვეტილება დააბრკო- 
ლებს შიდა ბაზრის ეფექტურ განვითარებას, 
ამასთან, არ უნდა დაგვავიწყდეს, რომ ფუ- 
ნდამენტური პრინციპები დაფუძნებულია 
თავისუფალ მიმოსვლასთან დაკავშირებულ 
ევროპული ხელშეკრულებების დებულებებ- 
ზე? ამრიგად, კონკურენციასა და გამჭვირ- 
ვალობაზე ზრუნვამ მიგვიყვანა იქამდე, რომ, 
როგორც წესი, ყველაზე უფრო ეფექტიანად 
გამოიყენება საჯარო ფინანსები. 

მეტისმეტად ძლიერი კონკურენციული ლო- 
გიკის ასეთი ჩარევა გარდაუვლად აყენებს სა- 
ჯარო მომსახურების, როგორც ადმინისტრა- 
ციული ხელშეკრულებების სამართლებრივი 
რეჟიმის საფუძვლის, მუდმივობის საკითხს. 


1.1.3. სადავო და საეჭვო ლოგიკა 

როდესაც ხელშეკრულება ხვდება ევრო- 
პული კონკურენციული ლოგიკის მოქმედე- 
ბის სფეროში, ეს ლოგიკა ადმინისტრაციული 
სახელშეკრულებო სამართლის კლასიკურ 
წესებსა და პრინციპებზე მაღლა დგება. ხელ- 
შეკრულების ცალმხრივი ცვლილების უფ- 

ლებამოსილება, გაუთვალისწინებელი გარე- 
მოებების თეორია და გაუთვალისწინებელი 
ტექნიკური სირთულეების თეორია ექვემდე- 
ბარება ღრმა ზემოქმედებას – აღარ ვსა- 
უბრობთ იმაზე, რომ დგება ეჭვქვეშ (როდესაც 
თამაშში შედიან კონკურენციის წესები).? ეს 
წესები უმთავრესად გამოიხატება სახელმწი- 
ფო შესყიდვების ფუნდამენტური პრინციპე- 
ბისა და სახელმწიფო ასიგნებების რეჟიმის 
მეშვეობით. 


ა) ნორმათა იერარქიაზე დაფუძნებული 
პრიმატი. იურიდიული თვალსაზრისით ეს გა- 
დაწყვეტილება შეიძლება მარტივად გავი- 
გოთ. ნამდვილად, ფუნდამენტური პრინცი- 
პები განმტკიცებულია კონსტიტუციაში და 
გამომდინარეობენ ევროპული პრინციპები- 
დან. ანალოგიურად, სახელმწიფო ასიგნებე- 
ბის კანონმდებლობა ასევე დაფუძნებულია 
ევროპულ ნორმებზე, რომლებიც უნდა იქნას 
გამოყენებული ევროკავშირის ქვეყნების სა- 
მართალში. მაშასადამე, პრიმატის პრინციპი 
ხსნის, ევროკავშირის წევრი სახელმწიფოე- 
ბის სამართლისა და ქართული სამართლის 
ტრადიციული ნორმები რატომ ქრებიან მაში- 
ნაც კი, თუ ეს ნორმები დაფუძნებულია საჯა- 
რო მომსახურებაზე. საჯარო მომსახურების 
უწყვეტობის პრინციპის კონსტიტუციური ძალა 
ამას არ ცვლის. მიუხედავად ამისა, არ უნდა 
ჩავთვალოთ, რომ კონკურენციული ლოგიკა 
არ შეიძლება მოექცეს გარკვეულ ჩარჩოებში. 


ბ) პრიმატი, რომელსაც შეიძლება ჰქონდეს 
თავისი საზღვრები. საზღვრების არსებობა, 
რომელიც შეაკავებს თავისუფალ კონკურენ- 
ციას, არ არის უბრალოდ ფიქცია. ევროპულ- 
მა ორგანოებმა, რომლებიც თავდაპირველად 
ხალისით არ შეხვედრიან იდეას იმის შესახებ, 
რომ სხვა მოსაზრებებმა შეიძლება შეზღუდოს 
კონკურენცია, შეცვალეს თავიანთი პოზიცია??. 
დიდი ხნის განმავლობაში, კონკურენციული 
ლოგიკა ნეიტრალურს ხდიდა „სახელმწიფო 
შესყიდვების რეგულირების მატრიცულ პრი- 
ნციპს“” ევროპული ინსტიტუციები, წარმო- 

დგენილი მართლმსაჯულების სასამართლო- 
თი, თვლიდნენ, რომ „საკარო დანახარტგი, 
რომელიც ხორციელდება ხელშეკრულებას- 
თან დაკაგშირებით, არ უნდა იყოს სხვა რაღა- 
ცის ინსტრუმენტი, გარდა საუკეთესო ფასად 
საუკეთესო შესყიდვის განხორციელების“ 
თუმცა, თანდათანობით, წარმოიშვა იდეა, 
რომლის მიხედვითაც „სახელმწიფო შესყიდ- 
გა არის ადმინისტრაციული ორგანოს გადა- 
წყვეტილება, ე.ი. სულ მცირე გარეგნულად, 
პოლიტიკური გადაწყვეტილება“ ზოგიერთ- 
მა აქტორმა, პოლიტიკურმა თუ სოციალურმა 
გაერთიანებებმა, გამოააშკარავეს სოციალუ- 
რი და ეკოლოგიური მოსაზრებების გათვა- 
ლისწინების არარსებობა და კონკურენციის 
აბსოლუტური პრიმატი ევროკავშირის 2004 
წლის დირექტივების მიღებისას?. 

ეს სიტუაცია შეიცვალა 2014 წლის დი- 
რექტივებთან ერთად, რომელთა შესაბამი- 
სადაც მდგრადი სახელმწიფო შესყიდვები 
გახდა ერთ-ერთი ძირითადი მიზანი შემკვე- 
თებისათვის. სოციალური და ეკოლოგიური 
მოსაზრებები მოხსენიებულია „სახელმწიფო 
შესყიდვების ხელშეკრულებების შესახებ“ დი- 
რექტივის პირველივე აბზაცებში, რომელიც 
მათ განიხილავს როგორც „საზოგადოების 
საერთო მიზნებს". ის ასევე აკონკრეტებს, რომ 
ამ ხელშეკრულებებმა უნდა ითამაშონ „არსე- 
ბითი როლი ... როგორც ერთ-ერთმა საბაზრო 
ინსტრუმენტმა„ რომელიც გამოყენებული 
იქნება ინტელექტუალური, მყარი და ინკლუ- 
ზიური ზრდის მისაღწევად, რომელიც ამასთან 
ერთად უზრუნველყოფს ფასისა და ხარისხის 
საუკეთესო თანაფარდობას." ევროპული 
კომისია 2017 წლის ოქტომბრის ანგარიშში 
აღნიშნავს, რომ სახელმწიფო შესყიდვები 
არის ბერკეტი სახელმწიფო ხელისუფლების 
ორგანოებისათვის, რათა „შეიტანონ წვლილი 
უფრო ინოგაციური, მყარი, ინკლუზიური და 

“L/MVV /#Mნ VV08§L“ 


კონკურენტუნარიანი ეკონომიკის შექმნაში“ “ 
მაშასადამე, ევროკავშირის სამართალი აღი- 
არებს, რომ კონკურენცია აღარ წარმოადგე- 
ნს ერთადერთ გასაღებს საჯარო ხელშეკრუ- 
ლებებისადმი. 

თუმცა, ეს ევოლუცია არ უნდა განვმარტოთ 
მეტისმეტად ფართოდ. ეს სიმართლეა, რომ 
„ეკოლოგიური და სოციალური მიზნები აღარ 
არის მეორეხარისხოვანი და შეადგენენ სა- 
ხელმწიფო შესყიდვების შესახებ კანონმდებ- 
ლობის, ისევე როგორც შიდა ბაზრის გახსნის 
მიზნების ნაწილს“ მაგრამ არ უნდა დავივი- 
წყოთ, რომ ევროკავშირის მართლმსაჯულე- 
ბის სასამართლომ „მრავალგზის განაცხადა, 
რომ სახელმწიფო შესყიდვგების ხელშეკრულე- 
ბების სფეროში ევროკაგშირის ნორმების მთა- 
ვარი მიზანია მომსახურებების თავისუფალი 
ბრუნვა და კონკურენციის გახსნა რაც შეიძლე- 
ბა ფართოდ, ყველა წევრ სახელმწიფოში“.% 
ამიტომ, სოციალური და ეკოლოგიური მოსა- 
ზრებებისთვის მინიჭებული ადგილი, მხოლოდ 
მეორე რიგში გადაწევს კონკურენციისათვის 
ღიაობის მიზანს, ისე რომ მას ეჭვქვეშ არ აყე- 
ნებს. თუმცა, ღიად რჩება საკითხი ახალი შე- 
ზღუდვების მასშტაბების შესახებ, რომლებიც 
დადგენილია კონკურენციული ლოგიკის მი- 
მართ. ფაქტობრივად, აუცილებელია აღია- 
რებულ მიზნებს შორის არჩევა ან იერარქიის 
დადგენა. ახალი ნორმატიული ტექსტები უარს 
არ ამბობენ ამ ლოგიკაზე. კონკურენციული 
პრინციპების დაცვის შესახებ საუბარია სახე- 
ლმწიფო შესყიდვების შესახებ დირექტივის 
პირველ პრეამბულაში, ხოლო სახელმწიფო 
შესყიდვების ფუნდამენტური პრინციპები ჩა- 
რთულია „სახელმწიფო შესყიდვების შესახებ“ 
საქართველოს კანონის მე-2 მუხლში. მაშასა- 
დამე, სოციალური და ეკოლოგიური მოსაზრე- 
ბები საშუალებას გვაძლევს მხოლოდ შევზღუ- 
დოთ კონკურენციული ლოგიკა. 

ანალოგიურად, ევროკავშირის მართლ- 
მსაჯულების სასამართლო აღიარებს, რომ 

საზოგადოებრივი ჯანმრთელობის დაცვა- 
სთან დაკავშირებული მოტივები ამართლებს 
წინააღმდეგობებს თავისუფალი ბრუნვისათ- 
ვის ევროკავშირის ფუნქციონირების შესახებ 
ხელშეკრულების 36-ე მუხლის საფუძველზე!1?”. 
თუმცა, სასამართლო განიხილავს სახელ- 
მწიფოს ღონისძიებების პროპორციულობას, 
რათა განსაზღვროს, ნამდვილად აღწევს 
თუ არა წინააღმდეგობები საზოგადოებრი- 
ვი ჯანმრთელობის დაცვის მიზანს. ეს ხსნის, 
M6ძI5§მის§ საქმეზე გადაწყვეტილებაში? სა- 
სამართლომ რატომ უარყო სლოვაკეთის 
მთავრობის მიერ წამოყენებული საზოგადო- 
ებრივი ჯანდაცვის მოტივი. სოციალურ და 
ეკოლოგიურ მოსაზრებებზე მეტად საზოგა- 
დოებრივი ჯანდაცვა წარმოადგენს პოტენცი- 
ურ წინააღმდეგობას კონკურენციული ლოგი- 
კისთვის. 


გ) ახალი შეზღუდვების შესაძლებლო- 
ბა. თუმცა, მაშინაც კი თუ კონკურენციული 
ლოგიკა რჩება დომინირებადი, ახალი მიზ- 
ნების მიღება ხსნის ახალ პერსპექტივებს. 
როგორც სოციალური და ეკოლოგიური მო- 
საზრებების შემთხვევაში, საჯარო ხელშეკ- 
რულებების სფეროში საჯარო მომსახურების 
გათვალისწინებამ შეიძლება საშუალება მოგ- 
ვცეს კონკურენციის მოთხოვნების შემსუბუქე- 
ბის. პრიმატის პრინციპთან წინააღმდეგობაში 
რომ არ მოვიდეთ, საჭიროა საჯარო მომსა- 
ხურების გათვალისწინება მოხდეს ევროპულ 
დონეზე. ამასთან დაკავშირებით წარმოი- 
შობა ორი სირთულე. პირველი მდგომარე- 
ობს თვით საჯარო მომსახურების ცნებაში, 
რამდენადაც ის შეადგენს ადმინისტრაციუ- 
ლი ხელშეკრულებების შესრულების რეჟიმის 
მნიშვნელოვანი ნაწილის საფუძველს. თუმცა, 
ამ ცნების რეალური ექვივალენტი ევროპულ 
დონეზე არ არსებობს, ვინაიდან „საჯარო მო- 
მსახურების“ ქართული ცნება დაფუძნებულია 
სპეციფიკურ მიდგომაზე, რაც გამოიხატება 
საჯარო უფლებამოსილების განხორციელე- 
ბაში. თუმცა, ევროკავშირის სამართალთან 
შეუსაბამობა არ არის ისეთი მნიშვნელოვანი, 
როგორადაც ეს შეიძლება ერთი შეხედვით 

ჩანდეს. ფაქტობრივად, ევროკავშირი აღია- 
რებს სპეციფიკური მომსახურებების არსებო- 
ბას საკუთარი ცნებების მეშვეობით, საუბარია 
საერთო ინტერესის მომსახურების ცნებაზე, 
საერთო ეკონომიკური ინტერესის მომსახუ- 
რების ცნებაზე ან საერთო ინტერესის არაე- 
კონომიკური მომსახურების ცნებაზე, ან ასევე 
საყოველთაო მომსახურების ცნებაზე. რასა- 
კვირველია ეს ცნებები ეყრდნობიან „საჯარო 
მომსახურების ამოცანების წმინდა მატერი- 
ალურ კონცეფციას“ 3?, მაგრამ ეს ცნებები არ 
უარყოფენ კონკრეტული მომსახურებების არ- 
სებობას, რომელთა აღიარება ევროკავშირის 
წევრი სახელმწიფოების დისკრეციას წარმო- 
ადგენს. 

ამრიგად, საჯარო ხელშეკრულებების სფე- 
როში, ზემოთ ხსენებული ევროპული ცნებების 
გამოყენება ჩანს შესაძლებელი იმისათვის, 
რომ დავადგინოთ ახალი საზღვრები კონკუ- 
რენციული ლოგიკისათვის. მაშასადამე, ეს 
საზღვრები შეიძლება დაეფუძნოს ქართული 
ადმინისტრაციული ხელშეკრულებების სამა- 
რთლებრივ რეჟიმს და ჩავრთოთ განსაზღვრუ- 
ლი წესები, რომელიც განპირობებულია საჯა- 
რო მომსახურებით. ასეთი გადაწყვეტილება 
საშუალებას მოგვცემდა, ხაზი გაგვესვა ევრო- 
პულ დონეზე საჯარო მომსახურების ხელშეკ- 
რულებების სპეციფიკისთვის. ვინაიდან სა- 
ჯარო ხელშეკრულებების სამართლებრივი 
რეჟიმი ძლიერ განსხვავდება ევროკავშირის 
წევრ სხვადასხვა სახელმწიფოში, ხელშეკ- 
რულების შესრულების კონკრეტული წესების 
განმტკიცების შესახებ შეთანხმება, როდესაც 
საჯარო ხელშეკრულება მოიცავს მომსახუ- 
რებების განსაზღვრულ კატეგორიას, ჩანს 
რთულად მისაღწევი. თუმცა, სოციალური და 
ეკოლოგიური მოსაზრებების ჩართვა საჯარო 
ხელშეკრულებების შესახებ კანონმდებლო- 
ბაში იძლევა იმედს ასევე სხვა მოსაზრებების 
ჩართვის შესაძლებლობაზე, განსაკუთრებით 
თუ ისინი დაფუძნებულია ევროპულ დონეზე 
უკვე არსებულ ცნებებზე. გარდა ამისა, სექტო- 
რული დირექტივები საშუალებას გვაძლევს 
გამოვიყენოთ შესყიდვების გამარტივებული 
რეჟიმი ხელშეკრულებებისათვის,ც რომლე- 

ბიც შეეხებიან „სოციალურ მომსახურებებს 
ან სხვა სპეციფიკურ მომსახურებებს“, და 
მათი მოქმედების სფეროდან გამორიცხავენ 
მომსახურებების გაწევის შესახებ ზოგიერთ 
ხელშეკრულებას". ხელშეკრულებების და- 
სადებად თუ არსებობს ასეთი წესები, მაშინ 
არაფერი უშლის ხელს იმას, რომ „საჯარო 
მომსახურების“ მიზანმა ან ზოგიერთი ხელშე- 
კრულების საერთო ინტერესმა გაამართლოს 
ხელშეკრულების შესრულების სპეციალური 
წესების გამოყენება. 


დესკვნა 


კონკურენციული ლოგიკა ეწინააღმდეგე- 
ბა საჯარო მომსახურების ტრადიციულ ლოგი- 
კას. ამ ცვლილებებს შეიძლება არ ჰქონოდა 
არავითარი მნიშვნელობა ადმინისტრაციული 
სახელშეკრულებო სამართლისთვის, ტრადი- 
ციული ლოგიკა რომ არ ყოფილიყო ზოგადი 
თეორიის საფუძველი. კონკურენციული ლო- 
გიკის განვითარება I09050 I8მCL0 არ აყენებს ეჭვ- 
ქვეშ ადმინისტრაციული ხელშეკრულებების 
ზოგად თეორიას, მაგრამ ხელს უწყობს მის 
დასუსტებას. ამრიგად, მეტად, ვიდრე თავად 
ზოგადი თეორია, სწორედ საჯარო მომსახუ- 
რება ჩანს სადავო, როგორც გამოსაყენებე- 
ლი სამართლებრივი რეჟიმის ეფექტური სა- 
ფუძველი. ზოგადი თეორიის გამოყენება სულ 
უფრო და უფრო ხორციელდება საჯარო მომ- 
სახურების რეალური როლის გარეშე. 

ამრიგად, საჯარო მომსახურება არ გა- 
ნიცდის ბოლომდე რღვევას ზოგადი თეო- 
რიის გამოყენებისას. ის აღარ გამოიყენება 
მთლიანობაში ამ თეორიის განმარტებისა 
და დასაბუთებისათვის, მაგრამ ყოველთვის 
თამაშობს როლს მის გამოყენებაში, როგო- 
რც „ხელშეკრულების განუყოფელი ფუნქცია”. 
თუმცა, საჯარო მომსახურების ეს შენარჩუნე- 
ბა ზოგად თეორიაში არის მხოლოდ ნაწილო- 
ბრივი. ხელშეკრულების საჯარო მომსახურე- 
ბასთან კავშირის რღვევა რჩება რეალობა, 
რომელიც კონკურენტ კონკურენციულ ლოგი- 
კასთან ერთად, ძლიერ ზეგავლენას ახდენს 
ადმინისტრაციული ხელშეკრულებების ზო- 
გად თეორიაზე. 

